Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 250

11. évfolyam Évi óraszám: 111 óra Belépő tevékenységformák A villamos jelenségek feladattal vezetett, tanári közreműködéssel történő tudatos megfigyelése, törvényszerűségek megértése, kísérletek önálló végrehajtása. A tapasztalatok világos összefoglalása a fogalmak szakszerű meghatározásával. Az elektrotechnikai mennyiségek megismerése és helyes használata. A villamos jelenségek törvényszerűségének felismerése. A villamos táblázatok, segédletek, kiadványok, útmutatók használata. Az oktató és más szakmai anyagok, szemléltetőeszközök biztos kezelése. A kiegészítő információk tanári segédlettel történő megszerzése. Villamos rajzok elemzése, készítése. Elektrotechnika Témakörök Tartalmak Villamos alapfogalmak Feszültség, áram, töltés, ellenállás, vezetőképesség definíciók. Alapvető ellenállás-számítások. Ellenállások hőfokfüggése (NTK, PTK). Ellenállások a gyakorlatban, rajzjelek. Egyenáramú hálózatok alaptörvényei Az áramkör fogalma, egyenáramú hálózatok alaptörvényei (Ohm-törvény, Kirchhofftörvény). Ellenállás-hálózatok, eredő ellenállás-számítások. Az alaptörvények igazolása. Nevezetes hálózatok: feszültségosztó, áramosztó, Wheatstone-híd. Méréshatár-kiterjesztés, előtét- és söntszámítások. 2001/28/II. szám Témakörök Tartalmak A villamos áram hatásai Hőhatás: — kapcsolat a villamos és a hőenergia között, testek melegedése, fajhő, a hőhatás jellemző alkalmazásai. Vegyi hatás: — folyadékok vezetése, anyagok kiválasztása, Faraday törvénye, az elektrolízis jellemző felhasználásai. Élettani hatás: — az élettani hatás fogalma, az áram hatása az ideg- és izomrendszerre, járulékos hatások. Mágneses hatás: — a Föld mágneses tere, az árammal átjárt vezető mágneses tere, a mágneses tér hatása a mozgó töltéshordozóra, örvényáramok, hiszterézis. Energiaforrások A villamos munka és teljesítmény fogalma, mértékegységei és számításai. A hatásfok fogalma, számítása, a villamos készülékek jellemző hatásfokai, az ellenállások terhelhetősége. Ideális és valódi generátorok, belső ellenállás, forrásfeszültség, kapocsfeszültség. A feszültség- és áramgenerátorok helyettesítő képei, soros, párhuzamos és vegyes kapcsolása (Thevenin, Norton). A szuperpozíció tétele. Generátorok teljesítménye és hatásfoka, az illesztés fogalma és gyakorlati jelentősége. Villamos erőtér A villamos tér fogalma, jellemzői és szemléltetése: — az elektromos töltések egymásra hatása, Coulomb törvénye, a térerősség, jelenségek a villamos erőtérben: kisülés, csúcshatás, megosztás, árnyékolás. Anyagok viselkedése villamos térben: — a villamos térerősség és az anyag kapcsolata, a dielektromos állandó, az anyagok viselkedése villamos erőtérben, polarizáció, átütés, átütési szilárdság, dielektromos veszteség, piezovillamos jelenség. Kondenzátorok, kapacitások: — a kapacitás fogalma, jele és mértékegysége, a síkkondenzátor kapacitása, a kondenzátorok gyakorlati kivitele, főbb jellemzői, katalógusadatok, a kondenzátorok energiája és veszteségei, a kondenzátorok párhuzamos, soros és vegyes kapcsolásai, az eredők meghatározása. Töltés, kisütés, energia: — kondenzátorok feltöltése és kisütése, az időállandó fogalma, gyakorlati jelentősége. Mágneses erőtér A mágneses erőtér jellemzői és szemléltetése. Erőhatások mágneses erőtérben. Anyagok viselkedése mágneses térben. Elektromágneses indukció. Szinuszos mennyiségek, váltakozó áramú áramkörök A szinuszos váltakozó mennyiségek jellemzői. Egyszerű váltakozó áramkörök. Összetett váltakozó áramkörök: — soros R-L kapcsolás, — párhuzamos R-L kapcsolás, — valódi tekercsek és veszteségek, — soros R-C kapcsolás, — párhuzamos R-C kapcsolás, — valódi kondenzátorok és veszteségek, — soros és párhuzamos R-L-C kapcsolások. Váltakozó áramú teljesítmények: — a teljesítménytényező fogalma, a fázisjavítás szükségessége és jellemző megoldásai. 2001/28/II. szám Témakörök Tartalmak Többfázisú hálózatok, villamos gépek Többfázisú hálózatok: — a többfázisú rendszer fogalma, a háromfázisú rendszer lényege és jellemzői, csillagés háromszögkapcsolás jellemzői, teljesítmények, szimmetrikus és aszimmetrikus terhelés, a villamos energia szállítása és elosztása. A villamos gépek alapjai: — a transzformátor alkalmazásának szükségessége, felhasználása, elvi felépítése, működése, — az egy- és háromfázisú váltakozó áramú generátorok működési elve, jellemző felhasználása, — az egyenáramú generátorok szerkezete és működése, gerjesztési megoldások, jellemző alkalmazások, — az egyenáramú motorok szerkezete és működése, gerjesztési megoldások, jellemző alkalmazások, — váltakozó áramú motorok: forgó mágneses tér, háromfázisú szinkron- és aszinkronmotorok szerkezete és működése, jellemző alkalmazások. A továbbhaladás feltételei Elektrotechnika: A tanulók számításokban és kapcsolásokban helyesen használják a villamos alapmennyiségek jelöléseit, mértékegységeit, szabványos rajzjeleit. Számolják át a mértékegységeket a prefixumok szerint. Tudják értelmezni, jellemezni a vezető és a szigetelő anyagokat. Számításokban és mérési feladatokban biztosan alkalmazzák az áramköri Ohm- és Kirchhoff-törvényeket, határozzák meg a villamos munkát, a teljesítményt, a hatásfokot, az ellenállás-hálózatok eredőjét, a feszültségosztót, áramosztót, műszerhez előtét- és söntellenállást, jól helyezzék el az áram- és feszültségmérőt az áramkörökben. Helyesen értelmezzék az ellenállások hőfokfüggését, jellemezzék az elektromos áram hő-, vegyi, élettani és mágneses hatását, sorolják fel a hő- és a vegyi hatás jellemző alkalmazásait. Tudják megmagyarázni a galvánelemek és az akkumulátorok működését, tudják felsorolni és értelmezni jellemzőiket. Ismerjék a korrózió okait, tudják felsorolni és értelmezni a korrózió elleni védekezési eljárásokat. Ismerjék a valódi generátor belső felépítését, tudják értelmezni üzemi állapotait és megmagyarázni a valódi generátor viselkedését a különböző üzemi állapotokban, a generátor hatásfokának és teljesítményének összefüggését. Legyenek képesek egy egyszerűbb aktív kétpólusú Thevenin és Norton helyettesítő képének kiszámítására. Tudják értelmezni az illesztés fogalmát, ismerjék annak gyakorlati vonatkozásait. Ismerjék és biztosan használják a villamos tér legfontosabb jellemzőit. Legyenek képesek ismertetni az anyagok viselkedési tulajdonságait a villamos mezőben, s megmagyarázni a villamos térben lejátszódó alapvető jelenségeket. Értelmezzék a kondenzátorok jellemzőit, tudják megmagyarázni a kondenzátor töltési és kisütési folyamatát, tudjanak elektromos jellemzők alapján katalógusból kondenzátort választani, eredő kapacitásokat kiszámítani. Helyesen értelmezzék a mágneses kölcsönhatásokat, az indukció fajtáit, a gerjesztési törvényt, a mágneses permeabilitást, számítsák ki a mágneses mező és egyszerű mágneses körök alapjellemzőit, az indukált feszültségeket, határozzák meg a mágneses terek irányát, alkalmazzák a jobbkéz-szabályt. Értelmezzék és biztosan alkalmazzák a váltakozó jel jellemzőit, középértékeit. Tudják összehasonlítani a tisztán ohmos, az induktív és a kapacitív fogyasztó fázisszögét és teljesítményét, értelmezni az impedancia, az admittancia, a határfrekvencia és a rezonanciafrekvencia fogalmát, megmagyarázni a rezgőkörök működését, a transzformátor működését. Értelmezzék a transzformátor áttételeit, tudják megmagyarázni a transzformátor veszteségeit, a veszteségek csökkentésére szolgáló megoldásokat. Tudják csoportosítani a villamos gépeket, ismertetni azok felépítését, megmagyarázni működésüket. Legyenek képesek felsorolni a villamos gépek legfontosabb jellemzőit és alkalmazási lehetőségeit. 2001/28/II. szám

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes